Борис Младенов-Young
Какво е дрехата?! От памтивека…

chitanka.info

Какво е дрехата?! От памтивека

по плат, по шев, по кройка и направа

до днешен ден в живота на човека

тя най-различни роли изпълнява.

Предпазва ни от студ и от жарава,

от голотата ни — по светски норми;

професията често ни издава

с военни и цивилни униформи.

Но всички тези дрехи, вкупом взети,

бледнеят пред онези тоалети,

жената, със които се облича

и с тях телесните недъзи скрива,

за да изглежда секси и красива —

мъжете с мнима хубост да привлича!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.